**PTR1203 Vallástörténet**

**Tematika és félévi követelményrendszer**

A kurzus végére a hallgatók megismerik a legfontosabb és legelterjedtebb mai, ún. "világvallások" alapvető dogmarendszerét, hatásukat az emberiség egyetemes történetére, kulturális és eszmei folyamataira. Képesek elkülöníteni egymástól az adott vallás dogmatikai és/vagy tanbeli önmeghatározását és az adott vallásra rárakódott másodlagos információkat, külső sztereotípiákat. Elfogadóak a különböző vallási és kulturális hagyományok megélését illetően.

A hallgatók megismerik a kurzus témájának a NAT, a kerettantervek és az érettségi követelményekhez való illeszkedését.

1. Megbeszélés, a kurzus célja, feladatok egyeztetése. A kurzus témájának illeszkedése a NAT, a kerettantervek és az érettségi követelmények rendszeréhez.
2. Mi a vallás? Vallás és hit, vallásfilozófusok
3. A vallás a tudomány látókörében
4. Keleti vallások (India, Kína, Japán)
5. A zsidó vallás
6. A kereszténység alapjai és megjelenése, a Biblia
7. Kereszténység a középkorban (intézményrendszer, zsinatok),
8. Eretnekek és eretnekség a középkorban
9. Reformáció, vallásháborúk
10. Régi értékrend, új világ? Vallás és ember a modern korban
11. Az iszlám megjelenése és hitvilága
12. Az iszlám terjedése, irányzatai
13. Zárthelyi dolgozat
14. A félév zárása

A foglalkozásokon történő részvétel tekintetében a Tanulmányi és Vizsgaszabályzat (TVSz) az irányadó.

**Félévi követelmény: kollokvium**

**Az értékelés módja, ütemezése:**

* vizsga típusa: *szóbeli*
* vizsgára bocsátás feltétele: -

***A kollokvium típusa***: szóbeli. **A szóbeli vizsga témakörei**

* A vallás fogalma, A szent tér és szent idő, vallásfenomenológia, vallásszociológia, vallásantropológia
* Keleti vallások (India, Kína, Japán)
* A zsidó vallás
* A keresztény vallás kialakulása és elterjedése, a Biblia
* Kereszténység a középkorban, eretnekség, keresztes háborúk
* Reformáció és vallásháborúk kora (16-17. század)
* Vallás az újkorban (fontosabb zsinatok)
* Az iszlám kialakulása és terjedése

**A kollokvium kiváltható** közös megbeszélés alapján egy zárthelyi dolgozat eredményével, és egy 6-8 oldalas, választott témából történt esszé készítésével.

*Az esszék formai követelményei*: 6-8 oldal választott témakörből, 12-es Times New Roman betűméret, sorkizárt elrendezés.

Az esszék elkészítésének határideje: 2025. május 9.

**Az érdemjegy kialakításának módja:**

*A kurzus záróalkalmán megtörténik az egyeztetés a beadott esszék értékeléséről, a zárthelyi dolgozat eredményéről, és az alapján a megajánlott jegyről. Aki a megajánlott jegyet nem fogadja el, vagy nem készít esszét, részt kell vennie a kollokviumon!*

Kérem, hogy mindenki, aki elfogadja a megajánlott jegyet, iratkozzon fel a Neptunba egy meghirdetett vizsgaidőpontra, hogy a jegyet be lehessen írni!

**Irodalomjegyzék**

* Benke József: Az arabok története. Budapest, 1987. pp. 69-206.
* Chadwick, Henry: A korai egyház. Budapest, 2003.
* Horváth Pál: Vallásfilozófia és vallástörténet. Budapest, 2006.
* MacCulloch, Diarmaid: A reformáció története. Budapest,2011.
* Bárdos-Féltoronyi Miklós: Egyházak és állam Köztes-Európában, Budapest, Balassi, 2001
* Brown, Peter: A szentkultusz, Atlantisz, Budapest, 1993
* Davis, Brian: Bevezetés a vallásfilozófiába, Budapest, Kossuth, 1999
* Tomka Miklós: *Vallás és társadalom Magyarországon,* Budapest–Piliscsaba, Loisir, 2006
* Weber, Max: „Vallásszociológia. A vallási közösségek típusai”, in: uő: *Gazdaság és társadalom. A megértő szociológia alapvonalai,* 2/1. kötet, Budapest, Közgazdasági és Jogi, 1992, 109–324. o.
* Weber, Max: „Közbevetett megfontolások. A vallási világelutasítás fokozatainak és irányainak elmélete”, in: uő: *Világvallások gazdasági etikája. Vallásszociológiai tanulmányok. Válogatás,* Budapest, Gondolat, 2007, 203–238. o.

Nyíregyháza, 2025. február 4.

Dr. Ulrich Attila

főiskolai docens